গ্রামবাসীরা জানায়, গতকাল রাত আনুমানিক দেড়টার দিকে তারা বোমা বিস্ফোরণের শব্দ শুনতে পান। পরে জানতে পারেন ঘটনাটি সৌদি প্রবাসী সিপনের বাড়িতে ঘটেছে। সিপন দীর্ঘ ৮ বছর ধরে সৌদিতে আছেন। কিছুদিন আগে দেশে এসে বিয়ে করে যান। এজন্য নতুন ঘরটি তুলেছিলেন। হবু স্ত্রী শ্বশুড় বাড়ী মহাকালীতে থাকেন। বসত ঘরটি ফাঁকা পেয়ে সিপনের আপন ভাগ্নে হাটখান ইউনিয়নের আমির সর্দারের ছেলে রাকিব, এলাকার জামাই পূর্ব মোল্লাকান্দির মিল্টন (৩৮), মুসা ও রিমনসহ ৪/৫ জন বসবাস করতেন। মিল্টন মোল্লাকান্দি ইউনিয়নের ইউপি চেয়ারম্যান প্রার্থী শাহ-মল্লিকের আপন চাচাতো ভাই বারেক মল্লিকের ছেলে।